section_heading: Srednjoškolska karijera
paragraph_text: Wall je prve dvije srednjoškolske sezone odigrao za momčad škole Garner Magnet High School iz mjesta Garner u Sjevernoj Karolini. Nakon što se obitelj preselila u Raleigh igrač je igrao za školu Needham B. Broughton High School (ponovivši drugu sezonu). Unatoč impresivnim igrama tijekom probnog razdoblja, Wall nije prihvaćen te je transferiran u momčad srednje škole Word of God Christian Academy, također u Raleighu.